
IP alapú robotirányítás

A TDK dolgozat fő témája egy egyedi fejlesztésű humanoid robot
adatgyűjtési és irányítási rendszerének megvalósítási lépéseinek bemutatása.
A fejlesztés egy olyan kommunikációs platformot mutat be, amelyet
kommersz vezeték nélküli beágyazott rendszerek tervezésekor is figyelembe
vesznek, mint például illeszthetőség a már meglévő rendszerekbe, adatok
titkosítása, szoftver komponensek modularizációja, későbbi funkciókkal történő
bővíthetőség.
Az első részben ismertetésre kerül egy létező kommersz ipari
irányítástechnikai keretrendszer, amelyet egyedi- és sorozatgyártásra terveztek.
A második fejezet témája az Internet-Protokoll segítségével megvalósított
csomagkapcsolt TCP/UDP kommunikáció, és ennek felhasználhatósága firmrealtime
jellegű rendszerekben.
A harmadik fejezetben prezentálásra kerül a rendszerek összeköttetése egy
megvalósított kétlábú humanoid robot esetében.



